افغانستانده امنیتی مقام لر پکتیا ولایتیده طالبان تامانیدن اویوشتیریلگن تروریستیک هجوم عاقبتیده اوشبو ولایت نینگ امنیه قوماندانی توریالی ابدیانی نینگ جان بیرگن لیگی نی تائید ایتدی.
بوگون ایرته لب طالبان تامانیدن پکتیا ولایتی امنیه قوماندان لیگی گه قره ته اویوشتیریلگن انتحاری هجوم عاقبتیده 20 کیشی جان بیررایکن, 70 نفر ایسه یره لندی.
خودی منه شوو انتحاری هجوم نینگ منفجره مواد یوکلنگن لاری و هاموی موتری دن فایده لنگن حالده اویوشتیریلگن لیگی بیلدیریلدی.
ایریم شاهد لر ایسه اوشبو حادثه عاقبتیده 40 کیشی نینگ جان بیرگن لیگی بیلدیرماقده.
آلینگن معلومات لر گه کوره, اوشبو جان بیرگن کیشی لر آره سیده پاسپورت آلیش اوچون امنیه قوماندان لیگی گه بارگن ملکی لر هم موجود.
خودی منه شوو انتحاری حمله نینگ مسئولیتی نی ایسه طالبان اوز بوینی گه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
